**Kursusstandard for kursus i artificiel klatring**

Kursusstandarden består af tre dele:

* **Formalia** – regler for administration af Dansk Klatreforbunds kursus i klatring på reb.
* **Kursets indhold** – beskriver de elementer, der som minimum skal indgå i kurset i form af et afkrydsningsskema.
* **Best practice** – en forklaring til kursusindholdet, som kan benyttes både af instruktøren og af kursisterne som et redskab til at huske kursets indhold. Best practice beskriver de metoder, som Dansk Klatreforbund anbefaler, fordi de både er sikre og lette at formidle til begyndere.

**Formalia**

Denne kursusbeskrivelse er udarbejdet af Dansk Klatreforbund.

**Kursusbeskrivelsen skal ses som en grundskabelon, som instruktører med de fornødne kompetencer kan sammensætte et kursus ud fra. Afhængigt af, hvilke færdigheder kursisterne har behov for at lære, kan flere elementer lægges til kurset eller dele af kurset kan udelades.**

**Formål**

Kursus i artificiel klatring skal give kursisterne de nødvendige færdigheder til selvstændigt at øve sig i artificiel klatring.

**Forhåndskrav**

Kursisterne skal have været på kursus i traditionel klatring eller have tilsvarende erfaring. Kursisterne skal kunne føre skandinavisk 4. grad på traditionelle sikringer sikkert og rutineret.

**Instruktøren**

For at undervise på kurset skal man være Klippeinstruktør 3.

**Krav til kursussted**

Kurset foregår på klipper. Adgangsforhold og ruter må ikke frembyde særlige objektive risici (vanskelig tilgang, meget løse ruter, dårlige sikringer).

**Varighed af Kurset**

Kurset forløber over to dage.

Kurset bør ikke anses som overstået, og der bør ikke udstedes kursusbevis, før kursisterne har demonstreret, at de mestrer pensum og har forståelse for relevante risici.

**Instruktør til kursist-ratio**

Udgangspunktet for kursusstandarden er, at der er en instruktør til to kursister. Er der flere kursister kan det være nødvendigt at bruge mere tid. Det er til enhver tid instruktørens ansvar, at alle kursister opnår fortrolighed med pensum.

**Kursisternes alder**

Det er forskelligt, hvornår børn og unge mennesker er klar til at bruge rebteknikker selvstændigt. Fra 15-års alderen kan de fleste lære pensum. Børn og unge under 18 bør dog være i følge med voksne, når de udfører rebaktiviteter.

Der udstedes ikke kursusbevis til børn og unge under 18.

**Kursets indhold**

**Førstemandsklatring**

* Fremgangsmåde ved artificial klatring med to stiger og daisy chain
* Fordele og ulemper ved brug af kiler, friends og bolte
* Placering af bladbolte
* Brug af mere avancerede sikringsmidler: skyhooks, copperheads, borebolte (evt. omtales disse bare)
* Testning af sikringer med daisy chain
* Testning af sikringer med stige
* Skift mellem fri og artificiel klatring

**Andenmandsklatring**

* Metoder til at klatre op ad rebet og rense ruten

**Rebteknikker**

* Metoder til at haule en hejsesæk
* Metoder til tensionstraverser (evt. omtales disse bare)

**Clean aid**

* Diskussion af clean aid-stilen. I hvilke situationer kan bladbolte være relevante?

**Diverse**

* Læsning af topo
* Planlægning af tur
* Opsætning af port-a-ledge (evt. omtales dette bare)

**Best practice**

Se også kursusstandard for kursus i traditionel klatring.

**Føring**

 Som udgangspunkt er kursisterne selv ansvarlige for at sætte sikringerne.

 Der vil normalt benyttes back-up reb.

Hvis der benyttes mere avancerede sikringsmidler som skyhooks, copperheads, mikrokiler osv., så der bliver langt mellem solide sikringspunkter, skal der benyttes back-up reb.